**** 

**МЕТОДИЧЕСКО УКАЗАНИЕ**

**ЗА ПОДДЪРЖАНЕ И НАДГРАЖДАНЕ НА СПЕЦИФИЧНИТЕ ДИГИТАЛНИ УМЕНИЯ НА ЗАЕТИТЕ ЛИЦА ОТ ИКОНОМИЧЕСКА ДЕЙНОСТ/СЕКТОР, СЪГЛАСНО КИД-2008:**

**M74.9 Други професионални дейности, некласифицирани другаде**

*Съгласно Европейската рамка за дигитални умения DigComp 2.1*

# Съдържание

[Съдържание 2](#_Toc131708012)

[1. Въведение 3](#_Toc131708013)

[2. Цел и задачи на методическото указание 6](#_Toc131708014)

[3. Технология за поддържане, надграждане и развитие на специфичните дигитални умения7](#_Toc131708015)

[3.1. Механизъм за текущ мониторинг на нивото на специфичните дигитални умения 7](#_Toc131708016)

[3.2. Анализ на резултатите от проведения мониторинг 10](#_Toc131708017)

[3.3. Актуализиране на унифицираните профили на дигиталните умения 12](#_Toc131708018)

[3.4. Актуализиране на програмите за неформално обучение 13](#_Toc131708019)

[3.5. Адаптиране на секторната квалификационна рамка 15](#_Toc131708020)

[4. Инструментариум за прогнозиране на специфичните дигитални умения 16](#_Toc131708021)

[5. Процедура за приемане и актуализиране на Методическото указание 18](#_Toc131708022)

[6. Приложения 18](#_Toc131708023)

[Фигура 1. Пример за АНКЕТНА КАРТА за изследване/мониторинг/анализ на специфични дигитални умения/компетентности 9](#_Toc130569696)

[Фигура 2. Карта за оценка на специфичните дигитални компетентности 12](#_Toc130569697)

[Фигура 3. Пример за учебно съдържание 15](#_Toc130569698)

# Въведение

Методическото указание за поддържане и надграждане на дигиталните умения на работещите е създадено в изпълнение на **Дейност 7. Разработване на** **методически указания за поддържане и надграждане на дигиталните умения на работещите** в секторите, обхванати от проекта на БТПП – **BG05M9OP001-1.128 „Бъди дигитален“.**

В условията на динамично настъпващите технологични промени в автоматизацията на производствените процеси, както и бързите темпове на дигитална трансформация в сферата на производството и в сферата на услугите, изискванията към вида, спецификата и нивото на дигитални умения непрекъснато се повишават. Придобитите дигитални умения на работещите е необходимо непрекъснато да се развиват и подобряват. Това създава потребност от постоянно актуализиране и адаптиране на разработените по проекта програми за неформално обучение за надграждане и повишаване на дигиталните умения на секторно ниво.

Настоящото методическо указание описва процеса на поддържане, надграждане и развитие на специфичните дигитални умения на работещите и е практически приложимо за икономическа дейност по КИД 2008 **M74.9** **Други професионални дейности, некласифицирани другаде,** която попада в обхвата на проектното предложение на БТПП.

Технологията за поддържане, надграждане и развитие на специфичните дигитални умения на работещите в сферата на безопасността на труда се основава на предварителен анализ на дефицитите и дисбалансите на специфични дигитални умения. Анализът включва събирането и обобщаването на данни за притежаваните знания, умения и компетентности, и това, което трябва да притежават, за да заемат длъжността **12126007 Ръководител, здравословни и безопасни условия на труд**. Извършва се на основата на разработените, тествани и валидирани унифицирани профили по Дейност 2 от проекта, съдържащи изискванията за изпълнение на задълженията в обхвата на длъжността/професията и тенденциите, установени в **Проучване и анализ на потребностите от дигитални умения[[1]](#footnote-1)** за икономическата дейност Дейност 1 от проекта (Приложение 1).

Анализът показва, че здравословните и безопасни условия на труд („ЗБУТ“) са такива условия на труд, които създават предпоставка за пълно физическо, психическо и социално благополучие на работещите лица. Осигуряването на тези условия не води до професионални заболявания и злополуки при работа и чрез тях се отстраняват вредностите в трудовата дейност. Задълженията на работодателя за осигуряване на безопасни и здравословни условия на труд са в следните три направления:

• превенция на професионалните рискове, чрез оценка на възможните рискове и предприемане на мерки за тяхното ограничаване;

• предоставяне на информация и обучение;

• осигуряване на необходимата организация и средства.

За ефективно прилагане на мерки във всички тези направления се използват и дигитални устройства и подходящ софтуер за комуникация както за разработване на материали, свързани с оценка на риска на работното място и определяне на мерки за осигуряването на здравословни и безопасни условия на труд, така и за създаване на необходимата организация за осъществяване на контрол по изпълнението на планираните мерки, провеждане на първоначални и редовни инструктажи по безопасност и здраве при работа. Цифровата трансформация притежава огромен потенциал за растеж на икономиката. Надграждането на напреднали цифрови технологии и силното им присъствие в традиционните сектори в съчетание с осигуряването на здравословни условия на работа би могло да подобри значително производителността на труда. Възможностите, които предлагат технологии като 5G мрежи, Интернет на нещата, големи данни, роботизация и изкуствен интелект, блокчейн, 3D печат, и др. въглеродна и кръгова икономика. Концепцията за цифрова трансформация на българската индустрия (Индустрия 4.0), както и приетата Националната стратегия за малки и средни предприятия (МСП) в България за периода 2021 – 2027 г., предвиждат цели и мерки за подкрепа на индустрията и малките и средни предприятия, вкл. и за опазване на здравето и безопасната работа, за внедряване на продукти, технологии, бизнес модели и процеси от Индустрия 4.0. В Национална стратегия за малки и средни предприятия (МСП) в България за периода 2021 – 2027 г. една от 6-те приоритетни области е „Дигитални умения“. Основните мерките в тази област, свързани с дигитализацията, които се очаква да бъдат подкрепяни са:

• Насърчаване на дигитализацията;

• Подкрепа за дигитална трансформация;

• Подкрепа за придобиване на дигитални умения;

• Разработване на платформи и инструменти за електронно обучение и насърчаване на онлайн базирани обучения.

Направеният анализ показва, че в сферата на осигуряването на здравословни и безопасни условия на труд, професионалните задължения на работещите са свързани с изпълнение на дигитални задачи от областта на **информация и данни**. Като приложими в момента са задачите: *сърфиране, търсене и филтриране на данни, информация и дигитално съдържание* *(100%); оценяване на данни, информация и дигитално съдържание(91%); управление на данни, информация и дигитално съдържание(100%).*  Анализът сочи, че в 5 годишна перспектива се предвижда дяловото участие на тези задължения в трудовото ежедневие на работещите в икономическа дейност/сектор **М.74.9 Други професионални дейности, некласифицирани другаде** да е приложимо между (96-100)%.

От областта на **дигиталните комуникации и сътрудничество** към момента с най-широка приложимост са задачите свързани с *взаимодействие, споделяне и сътрудничество чрез различни дигитални технологии*. Проучванията показват, че след 5 години освен тези задачи значително ще се увеличи приложимостта на *управлението на дигитална идентичност* (от 72% на 89%), споделянето чрез дигитални технологии от 87% на 96%), *участието в гражданските процеси чрез дигитални технологии* (от 67 на 80%).

Направения анализ показва, че бъдещите трудови задачи на голям брой изпълняващи длъжността **12126007 Ръководител, здравословни и безопасни условия на труд** са свързани с областта  **на съдаване на дигитално съдържание.** *Разработването,* *интегрирането и преработването на дигитално съдържание* в бъдещите дейности след 5 години, на тази длъжност ще заемат 98% от трудовите им задачи, а приложимосттта за *авторските права* ще нарастне от 28% на 59%.

Общото мнението е, че мерките по защита на цифровите устройства, съдържанието и най-вече личните данни ще са най-приложимите действия по осигуряване на дигиталната **Безопасност** и за в бъдеще. *Защитата на личните данни и устройствата, както и защитата на здравето и благосъстоянието* на работещите са едни от най-значимите дейности, изпълнявани от работещите в тази икономическа дейност. От изпълняващите длъжността **12126007 Ръководител, здравословни и безопасни условия на труд** не се изискват много специфични дигитални умения. Това са предимно умения, свързани с автоматизираните системи за управление на човешки ресурси, използвани на конкретното работно място, с организирането, поддържането и обработката на информация от базите данни, включващи досиетата на служителите и всякакви документи, съпровождащи процеса на заетост (за назначаване, възнаграждения, отпуски, взаимодействие с отговорните държавни институции и др.).

Методическото указание е предназначено за работните екипи или техните приемници, които, след приключване на проектните дейности, ще имат задача периодично – на 1, 3 или 5 години, да изготвят аргументирани предложения за допълване на унифицирания профил за длъжността **12126007 Ръководител, здравословни и безопасни условия на труд,** за актуализиране на програмите за неформално обучение за придобиване и развитие на специфичните дигитални умения, както и за адаптиране на секторната квалификационна рамка спрямо новите потребности от дигитални умения.

За целите на необходимото развитие и подобряване на придобитите дигитални умения на работещите, настоящото методическо указание може да се ползва от всички заинтересовани страни – държавни институции, браншови организации, работодатели и др..

Настоящото методическо указание е предназначено за: икономическа дейност/ сектор **М.74.9 Други професионални дейности, некласифицирани другаде** и се основава на изведената ключова длъжност: **12126007 Ръководител, здравословни и безопасни условия на труд.**

# Цел и задачи на методическото указание

**Целта** на методическото указание е да се осигури на секторно равнище продължаващо обучение на работещите, насочено към по-добра професионална реализация и повишена професионална подготовка на заетите чрез придобиване, надграждане и развитие на специфични дигитални умения, необходими за упражняването на конкретната им професия/длъжност в икономическата дейност/сектор **М.74.9 Други професионални дейности, некласифицирани другаде**.

**Основна задача** на методическото указание е даосигури прилагането на единен модел за поддържане, надграждане и развитие на специфичните дигитални умения на работещите в икономическа дейност/сектор **М.74.9 Други професионални дейности, некласифицирани другаде**, чрез:

* механизъм за текущ мониторинг върху нивото на дигиталните умения на заетите лица в съответната икономическа дейност за установяване на дефицитите и дисбалансите, в случай че такива възникнат;
* изготвяне на анализ на резултатите от проведения мониторинг;
* актуализиране и допълване на унифицираните профили на дигиталните умения;
* актуализиране и допълване на програмите за неформално обучение за придобиване и развитие на специфичните дигитални умения за длъжностите/професиите в икономическата дейност/сектора;
* адаптиране на секторната квалификационна рамка на икономическата дейност/сектора спрямо новите потребности от дигитални умения;
* инструментариум за прогнозиране на специфичните дигитални умения;

# Технология за поддържане, надграждане и развитие на специфичните дигитални умения

Технологията за поддържане и надграждане на специфичните дигитални умения на работещите в икономическата дейност/сектор **М.74.9 Други професионални дейности, некласифицирани другаде** изисква изпълнението на следните стъпки:

* разработване на механизъм за текущ мониторинг върху нивото на специфичните дигитални умения;
* изготвяне на анализ на резултатите от проведения мониторинг;
* актуализиране на унифицираните профили на дигиталните умения по ключови професии/длъжности;
* актуализиране на програмите за неформално обучение за придобиване и развитие на специфичните дигитални умения;
* адаптиране на секторната квалификационна рамка.

## Механизъм за текущ мониторинг на нивото на специфичните дигитални умения

В основата на процеса на установяване на потребностите от развитие на дигиталните умения/компетентности е мониторингът на икономическата дейност/сектор **М.74.9 Други професионални дейности, некласифицирани другаде**. Чрез описанието на съществуващото състояние по отношение на дигитализацията и чрез установяване на причините, които предизвикват необходимостта от въвеждането на нови технологии, се набелязват насоките за бъдещото развитие на дигиталните умения/компетентности на работещите в сектора. При всеки следващ мониторинг е наложително да се има предвид определените в предходен етап ключови длъжности/професии, разработените за тях унифицирани профили, програмите за неформално обучение и секторни квалификационни рамки. При разработване на настоящото методическо указание е използван документът **Проучване и анализ на потребностите от дигитални умения[[2]](#footnote-2)** (Приложение 1), както и определената ключова длъжност **12126007 Ръководител, здравословни и безопасни условия на труд** в Дейност 1 на проект „Бъди дигитален“.

Периодично, на 1, 3 или 5 години, а при необходимост и по-често, за работещите в сектора се провежда текущ мониторинг на специфичните им дигитални умения за установяване на евентуални дефицити и дисбаланси. Като се сравнят данните от съществуващия унифициран профил на дигиталните умения с новите резултати от проведеното проучване, трябва да се даде отговор на следните въпроси:

* Отпаднали специфични дигитални умения;
* Необходимост от повишаване нивото на специфични дигитални умения;
* Възникнала необходимост от нови специфични дигитални умения;
* Възникнали нови ключови за сектора длъжности/професии.

Обект на настоящото указание не е определянето на нови ключови длъжности/професии в икономическата дейност/сектор **М.74.9 Други професионални дейности, некласифицирани другаде**, но ако от направения секторен анализ на дигиталните умения това се появи като необходимост, следва да се използва **Методологията за установяване състоянието и потребностите от развитие на дигитални умения по икономически сектори[[3]](#footnote-3)** (Приложение 8).

За целите на мониторинга възложителят съставя работен екип, ангажиран със задачата периодично да изготвя необходимите аргументирани предложения за надграждане и развитие на специфичните дигитали умения на секторно ниво, който извършва следното:

* избира **инструменти** за провеждане на мониторинга/ проучването;
* разработва необходимите **материали** за провеждане на мониторинга – анкетни карти, тестове, сценарии за интервюта и т.н.
* изготвя **план и график** на провеждане на мониторинга/на проучването, като определи броят на анкетьорите/интервюерите/водещите… (researchers, изследователи), броят на обхванатите в проучването, крайният срок за получаване на резултатите;
* сформира **екип**, който да провежда мониторинга/проучването – определяне на броя на необходимите изследователи, тяхната квалификация и опит (за оптимизиране на процеса на проучването се препоръчва да се използват същите анкетьори, които са участвали в предишни проучвания);
* подготвя екипа от изследователи – разучаване на подготвените материали за провеждане на мониторинга, организиране и провеждане на **кратко обучение** на изследователите;
* определя **целевата група** от анкетирани лица и начините за достъп до подходящите респонденти (препоръчва се да се анкетират същите лица, които са участвали в предишното проучване, за постигане на по-добра съпоставимост между резултатите).

При извършването на проучването за натрупване на необходимата информация може да се използва посоченият пример на анкетна карта.

**АНКЕТНА КАРТА за *изследване/ мониторинг/анализ* на търсените специфични дигитални умения/ компетентности за икономическа дейност/сектор М.74.9 Други професионални дейности, некласифицирани другаде, професия/длъжност**

**12126007 Ръководител, здравословни и безопасни условия на труд**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Специфични дигитални умения.** *Предлага се списък от специфични дигитални умения, който е изведен от направения анализ и може да се допълва на основата на експертна оценка. Тези специфични дигитални умения се включват в областите на компетентност на DigСomp 2.1.* | | | | | | | | | | | | |
|  | **Приложимо ли е в момента** | **Ниво на владеене на дигитални умения в момента** | | | | | **Ще бъде ли приложимо след *1, 3, 5* години** | **Необходимо ниво на владеене на дигитални умения в бъдеще** | | | | |
| **Няма потребност (=0)** | **Основно (=1/2)** | **Средно (=3/4)** | **Напреднало =5/6)** | **Високо специализирано (=7/8)** | **Няма потребност (=0)** | **Основно (=1/2)** | **Средно (=3/4)** | **Напреднало =5/6)** | **Високо специализирано (=7/8)** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** |
| Работа със системи за управление на човешки ресурси  (Д4. Дигитални задачи, свързани с Безопасността) |  |  |  |  |  |  |  |  |  |  |  |  |
| Работа със системи за документооборот  (Д2. Дигитални задачи, свързани с Комуникация и сътрудничество) |  |  |  |  |  |  |  |  |  |  |  |  |
| ……. |  |  |  |  |  |  |  |  |  |  |  |  |
| **Нови дигитални умения** | | | | | | | | | | | | |
| …… |  |  |  |  |  |  |  |  |  |  |  |  |

**Фигура 1.** Пример за **АНКЕТНА КАРТА за *изследване/мониторинг/анализ* на търсените общи и/или специфични дигитални умения/ компетентности**

## Анализ на резултатите от проведения мониторинг

Анализът на резултатите от проведеното проучване изисква да се направи следната оценка:

* Кои специфични дигитални умения/компетентности, изведени при предишното проучване като необходими за упражняване на ключовата професия/длъжност **12126007 Ръководител, здравословни и безопасни условия на труд** вече **не** се определят като необходими от респондентите.
* Кои специфични дигитални умения/компетентности остават необходими, но респондентите посочват **различно ниво** на владеене – по-високо или по-ниско.
* За кои специфични дигитални умения/компетентности **няма промяна**.
* Кои **нови** специфични дигитални умения/компетентности, които не са включени във вече разработения унифициран профил на ключовата професия/длъжност **12126007 Ръководител, здравословни и безопасни условия на труд**, респондентите посочват като необходими.

За целите на този анализ, за икономическата дейност се разработва **Картата за оценка на дигиталните компетентности[[4]](#footnote-4)** (Приложение 2), включваща информация за ключовата длъжност **12126007 Ръководител, здравословни и безопасни условия на труд** от икономическата дейност/сектор **М.74.9 Други професионални дейности, некласифицирани другаде** и показваща разликата между изискваното и реалното ниво на владеене на дигиталните умения или появилите се нови умения, изведени от анализа.

**Карта за оценка на специфичните дигитални компетентности   
в икономическа дейност/сектор:** М 74.9 Други професионални дейности, некласифицирани другаде

Картата е разработена съгласно Европейската рамка за дигитални умения DigComp 2.1.

|  |  |  |  |  |  |
| --- | --- | --- | --- | --- | --- |
| **Код по НКПД** | **Наименование на специфичното дигиталното умение/компетенция** *(съотнася се към област на компетентност на DigComp 2.1)* | **Изисквано ниво на владеене** *(от унифицирания профил)* | **Ниво на владеене**  *(от настоящото проучване)* | **Разлика**  *(колона 3 - колона 4)* | **Вече не е приложимо** *(ако от проучването е установено, че дигитално умение от УП вече е неприложимо, то се отбелязва)* |
| **1** | **2** | **3** | **4** | **5** | **6** |
| **12126007** | **Ръководител, здравословни и безопасни условия на труд** |  |  |  |  |
| **Специфични дигитални умения в унифицирания профил** | | | | | |
|  | Осигурява безопасни условия на труд чрез защита на дигиталните устройства | **4** | **3** | **1** |  |
|  | Осигурява поверителност на лична информация и данни | **4** | **4** | **0** |  |
|  | Взаимодейства за осигуряване на безопасна работна среда и социална защита | **4** | **4** | **0** |  |
| **Нови специфични дигитални умения** | | | | | |
|  | **…..** |  |  |  |  |

**Фигура 2. Карта за оценка на специфичните дигитални компетентности**

Изискваните дигитални умения, както и техните нива на владеене са определени в унифицирания профил на ключовата професия/длъжност **12126007 Ръководител, здравословни и безопасни условия на труд**. Разликата между изискваните и действителните нива(резултата от проучването) на владеене е посочен в Картата за оценка на дигиталните умения. Тази разлика е основа за продължаващо обучение на работещите в икономическата дейност/сектор **М 74.9 Други професионални дейности, некласифицирани другаде** и/или за включване на нови специфични дигитални умения в унифицирания профил на ключовата професия/длъжност **12126007 Ръководител, здравословни и безопасни условия на труд**.

## Актуализиране на унифицираните профили на дигиталните умения

Дейността по актуализиране на **Унифицирания профил на дигиталните умения**[[5]](#footnote-5) на професията/длъжността **12126007 Ръководител, здравословни и безопасни условия на труд** (Приложение 3) се предхожда от обсъждане на резултатите от анализа със заинтересованите страни – държавни институции, браншови организации, работодатели, експерти в областта на професионалното обучение и др. На тези дискусии се взема решение как да бъде актуализиран унифицирания профил, за да отговаря на резултатите от проучването.

В зависимост от взетите при обсъжданията решения се извършва актуализацията на унифицирания профил на професията/длъжността **12126007 Ръководител, здравословни и безопасни условия на труд**: отпадат или се добавят нови специфични дигитални умения/компетентности и/или се коригира целевото ниво на владеене. Възможно е към профила да се добавят нови трудови дейности или някои от тях да отпаднат, при положение, че методът на проучването е дал възможност за събиране на такава информация.

При положение, че при анализа е установена необходимост от възникването на нови ключови професии, те следва да се добавят към вече изследваната от икономическата дейност/сектор **М 74.9 Други професионални дейности, некласифицирани другаде**, като се започне с разработка на унифицираните профили за тях и след това се продължи по общия ред. При разработване на унифициранитe профили за новите ключови дейности могат да се използват **Изискванията към изготвянето на унифицирани профили на дигиталните умения по ключови длъжностии/или професии по НКПД 2011 и по нива и области на компетентност, съгласно Европейската рамка за дигитални умения DigComp 2.1[[6]](#footnote-6)** (Приложение 9).

## Актуализиране на програмите за неформално обучение

Следващата стъпка от технологията за поддържане и надграждане на специфичните дигитални умения е актуализирането на учебното съдържание в **Програмата за неформално обучение за придобиване и развитие на специфичните дигитални умения/компетентности за икономическа дейност, съгласно КИД-2008 М 74.9 Други професионални дейности, некласифицирани другаде** [[7]](#footnote-7) (Приложение 4).

При съставяне на учебното съдържание е необходимо да се вземат предвид дефицитите и дисбалансите в специфичните дигитални умения/компетентности, установени по време на проучването и обсъждането на унифицирания профил и на разработените нови такива за възникналите нови ключови пофесии/длъжности, ако има такива.

При актуализирането на учебното съдържание в програмите за неформално обучение може да възникнат следните ситуации:

* + Промяна на нивото на владеене на специфична дигитална компетентност.

В този случай в програмата се актуализира само графата „**Очаквани резултати от обучението: знания, умения, компетентности“** от документа **„Учебно съдържание за придобиване и развитие на специфични дигитални умения/компетентности"** за длъжност/професия **12126007 Ръководител, здравословни и безопасни условия на труд**.

Описанието на целевото ниво на владеене на дигиталните умения трябва да бъде съобразено с Европейската рамка за дигитални умения DigСomp 2.1.

* + Допълване или премахване на специфично дигитално умение/компетентност

Тази ситуация изисква към учебната програма да се добави или да се извади от нея определена тема или модул.

Важно условие е всяко добавено специфично дигитално умение/компетентност да бъде съотнесена към някоя от дигиталните компетентности на Европейската рамка за дигитални умения DigСomp 2.1. Ако от изследването се очертае специфично дигитално умение/компетентност, което не може да бъде съотнесено към някоя от дигиталните компетентности от DigСomp 2.1., това специфично дигитално умение/компетентност следва да бъде съотнесено към някоя от 5-те области на компетентност, определени в DigСomp 2.1.

**УЧЕБНО СЪДЪРЖАНИЕ**

**ЗА ПРИДОБИВАНЕ И РАЗВИТИЕ НА СПЕЦИФИЧНИ ДИГИТАЛНИ УМЕНИЯ/КОМПЕТЕНТНОСТИ**

**12126007 Ръководител, здравословни и безопасни условия на труд**

*Учебното съдържание е предназначено за неформално обучение в съответствие с областите на компетентност от Европейската рамка за дигитални умения DigComp 2.1.*

|  |  |  |
| --- | --- | --- |
| **МОДУЛ, ТЕМИ** | **Очаквано ниво на владеене на дигиталното умение/компетентност** | **Очаквани резултати от обучението:**  **знания, умения, компетентности** |
| **МОДУЛ: БЕЗОПАСНОСТ** | | |
| **ТЕМА 1. Безопасни условия на труд чрез защита на дигиталните устройства** | **4** | **Знания**  Може да опише рутинни начини и средства за осигуряване на здравословни условия на труд чрез защита на дигитални устройства и дигитално съдържание  **Умения**  Подбира подходящи начини и средства за осигуряване на надеждност на дигиталните устройствата, с които работи за осигуряване на безопасна работа  **Компетентност**  Притежава високо чувство за отговорност при работа с дигитални устройства във връзка с осигуряването на здравословни и безопасни условия на труд |
| **ТЕМА 2. Поверителност на лична информация и данни** | 4 | …. |
| **……..** | --- | …. |
| **Нов модул/нова тема ….** | …. | …. |

**Фигура 3. Пример за учебно съдържание**

* **Разработване на учебно съдържание за нова ключова професия**

В този случай експертите е необходимо да следват процедурата, описана в документа **Методика за разработване на програма/учебното съдържание за неформално обучение за придобиване и развитие на специфични дигитални умения/компетентности[[8]](#footnote-8)** (Приложение 5), разработена в Дейност 4 на проект „Бъди дигитален“.

## Адаптиране на секторната квалификационна рамка

Адаптирането на **Секторната квалификационна рамка за развитие на дигиталните умения в икономическата дейност М 74.9 Други професионални дейности, некласифицирани другаде**[[9]](#footnote-9) (Приложение 6) към актуализираните унифицирани профили на ключовите длъжности/професии е последната стъпка в процеса на поддържане и надграждане на специфичните дигитални умения/компетентности на заетите в сектора.

Резултатът е адаптирана към новите потребности секторна квалификационна рамка, която съдържа общите и специфичните дигитални умения/компетентности, обвързани с DigComp 2.1, за икономическа дейност/сектор **М 74.9 Други професионални дейности, некласифицирани другаде**. Това са онези дигитални компетентности, които обучаемите работещи лица трябва да притежават, за да упражняват успешно професията си и да могат да отговарят на изискванията на съответната длъжност. В секторната квалификационна рамка е посочено и необходимото ниво на владеене на всяко умение. Възможно е за някои дигитални умения да се посочат повече от едно ниво на владеене, което се дължи на различната степен на сложност на възлаганите конкретни трудови задачи от работодателя.

# Инструментариум за прогнозиране на специфичните дигитални умения

**Подборът на инструментариум** за прогнозиране на специфичните дигитални умения има за цел да окомплектова разнообразен набор от подходящи инструменти, които ще помогнат за определянето на специфичните нива на дигиталните умения, необходими на заетите лица за изпълнението на трудовите задачи, за установяването на съществуващите различия между изискваните и притежаваните дигитални умения и ще бъдат основа за предприемане на подходящи действия за преодоляване на тези различия.

Проучването може да се извърши с различни инструменти, като най-често срещаните са:

* Документален метод (Desk research)
* Анкета
* Интервю
* Наблюдение
* Фокус-групова дискусия
* Експертна оценка
* Тест
* Чек-лист
* Контент-анализ
* Портфолио
* Инструменти за 360 градуса обратна връзка
* Експертна оценка
* Метод „Делфи“.

Работните екипи, ангажирани със задачата периодично да изготвят необходимите аргументирани предложения за надграждане и развитие на специфичните дигитални умения на секторно ниво, за всеки етап от изпълнението на методическите указания определят кои от посочените инструменти да бъдат приложени. Методът на проучване трябва да бъде подбран внимателно, за да може да изведе разликите между необходимите специфични дигитални умения и техните нива на владеене в момента в сравнение с установени нужди при последното проучване.

Инструментите „Документален метод (Desk research)“ и „Анкета“ са приложими за всички стъпки на изпълнение на методиката. Тяхното подробно представяне е разработено в **Методология за установяване състоянието и потребностите от развитие на дигитални умения по икономически сектори[[10]](#footnote-10)** (Приложение 7).

Останалите инструменти са изборни и методологическите указания за тях може да бъдат намерени в документа **Изисквания за разработване на инструменти за оценка на дигитални умения[[11]](#footnote-11)** (Приложение 8).

Допустимо е да бъдат използвани само инструментите „Документален метод (Desk research)“ и „Анкета“, без изборни, ако това отговаря на поставените в съответния етап цели. Работните групи могат по тяхна преценка да добавят и други инструменти в зависимост от тенденциите и развитието на икономическата дейност/сектор **М 74.9 Други професионални дейности, некласифицирани другаде** както и от бъдещите нужди, включително на ниво отделно предприятие.

Към всеки избран инструмент е необходимо да се разработят **съответните материали** – анкетни карти, тестове, сценарии за интервюта и фокус групи, планове за наблюдение, бланки за чек-лист и т.н.

**Експертите**, които ще извършват подбора на инструментариум, трябва да отговарят на следните изисквания:

* експертиза в използването на качествени и количествени изследвания;
* познаване пазара на труда, длъжностите/професиите и дигиталните умения/ компетентности, изисквани в икономическа дейност/дектор **М 74.9 Други професионални дейности, некласифицирани другаде**;
* опит в съставянето и анализа на статистически данни и инструменти.

Необходимо е прецизиране при определянето на **целевата група** от анкетирани лица. Обсъждат се и се дефинират **подходите и начините за достъп** до подходящи респонденти.

Обективността на получените прогнози е свързана с осигуряването на **представителност на извадката**, върху която ще се провежда проучването и следващото прогнозиране.

# Процедура за приемане и актуализиране на Методическото указание

Настоящото Методическо указание може да бъде прието с протокол или друг подходящ документ от две или повече от заинтересовани страни, които имат отношение към работещите в икономическа дейност/сектор **М 74.9 Други професионални дейности, некласифицирани другаде** Българска търговско-промишлена палата (БТПП), Асоциация на индустриалния капитал в България (АИКБ), Българска Стопанска Камара (БСК), Конфедерация на работодателите и индустриалците в България (АИКБ), Конфедерацията на независимите синдикати в България (КНСБ), Конфедерацията на труда „Подкрепа“ (КТ Подкрепа), Министерството на труда и социалната политика (МТСП) и Национална агенция за професионално образование и обучение (НАПОО).

В зависимост от приетите стратегически документи за развитие на икономиката на Р България или въведени нови технологии **Методическото указание за поддържане и надграждане на специфичните дигитални умения на работещите в икономическа дейност/сектор** **М 74.9 Други професионални дейности, некласифицирани другаде** се актуализира и прилага на 1, 3 или 5 години.

# Приложения

**Приложение 1:** Проучване и анализ на потребностите от дигитални умения, <https://www.bcci.bg/bulgarian/projects/BeDigital/analysisBeDigital.html>

**Приложение 2:** Карта за оценка на дигиталните умения (КОДУ) за икономическа дейност/сектор **М 74.9 Други професионални дейности, некласифицирани другаде**, <https://www.bcci.bg/bulgarian/projects/BeDigital/analysisBeDigital.html>

**Приложение 3:** Унифицирани профили по професии/длъжности за икономическа дейност/сектор **М 74.9 Други професионални дейности, некласифицирани другаде**,

<https://www.bcci.bg/bulgarian/projects/BeDigital/analysisBeDigital.html>

**Приложение 4:** Програми за неформално обучение по професии/длъжности за икономическа дейност/сектор **М 74.9 Други професионални дейности, некласифицирани другаде**, <https://www.bcci.bg/bulgarian/projects/BeDigital/analysisBeDigital.html>

**Приложение 5:** Методика за разработване на програма/учебното съдържание за неформално обучение за придобиване и развитие на специфични дигитални умения/компетентности <https://www.bcci.bg/bulgarian/projects/BeDigital/analysisBeDigital.html>

**Приложение 6:** Секторна квалификационна рамка за икономическа дейност/сектор **М 74.9 Други професионални дейности, некласифицирани другаде**, <https://www.bcci.bg/bulgarian/projects/BeDigital/analysisBeDigital.html>

**Приложение 7:** Методология за установяване състоянието и потребностите от развитие на дигитални умения по икономически сектори, <https://mlsp.government.bg/proekt-bg05m9op001-1127-0001-razvitie-na-digitalnite-umeniya-komponent-1>

**Приложение 8:** Изисквания за разработване на инструменти за оценка на дигитални умения, <https://mlsp.government.bg/proekt-bg05m9op001-1127-0001-razvitie-na-digitalnite-umeniya-komponent-1>

**Приложение 9:** Изискванията към изготвянето на унифицирани профили на дигиталните умения по ключови длъжностии/или професии по НКПД 2011 и по нива и области на компетентност, съгласно Европейската рамка за дигитални умения DigComp2.1, <https://mlsp.government.bg/proekt-bg05m9op001-1127-0001-razvitie-na-digitalnite-umeniya-komponent-1>

1. <https://www.bcci.bg/bulgarian/projects/BeDigital/analysisBeDigital.html> [↑](#footnote-ref-1)
2. <https://www.bcci.bg/bulgarian/projects/BeDigital/analysisBeDigital.html> [↑](#footnote-ref-2)
3. <https://mlsp.government.bg/proekt-bg05m9op001-1127-0001-razvitie-na-digitalnite-umeniya-komponent-1> [↑](#footnote-ref-3)
4. <https://www.bcci.bg/bulgarian/projects/BeDigital/analysisBeDigital.html> [↑](#footnote-ref-4)
5. <https://www.bcci.bg/bulgarian/projects/BeDigital/analysisBeDigital.html> [↑](#footnote-ref-5)
6. <https://mlsp.government.bg/proekt-bg05m9op001-1127-0001-razvitie-na-digitalnite-umeniya-komponent-1> [↑](#footnote-ref-6)
7. <https://www.bcci.bg/bulgarian/projects/BeDigital/analysisBeDigital.html> [↑](#footnote-ref-7)
8. <https://www.bcci.bg/bulgarian/projects/BeDigital/analysisBeDigital.html> [↑](#footnote-ref-8)
9. <https://www.bcci.bg/bulgarian/projects/BeDigital/analysisBeDigital.html> [↑](#footnote-ref-9)
10. <https://mlsp.government.bg/proekt-bg05m9op001-1127-0001-razvitie-na-digitalnite-umeniya-komponent-1> [↑](#footnote-ref-10)
11. <https://mlsp.government.bg/proekt-bg05m9op001-1127-0001-razvitie-na-digitalnite-umeniya-komponent-1> [↑](#footnote-ref-11)